Vabilo k sodelovanju

Poznanjske slovanske študije

Slovanska izobraževalno-kulturna središča, IX.-XIX. stoletje

Leta 2023 obeležujemo 250. obletnico ustanovitve Komisije za narodno izobraževanje (1773), zato želi uredniški odbor 27. številke revije "*Poznańskie Studia Slawistyczne*" (*Poznanjske slovanske študije*) le-to posvetiti problematiki slovanskega šolstva in šolskih središč. Države t. i. mlajše Evrope, kamor sodijo vse slovanske, med njimi tudi balkanske države, so takrat zahvaljujoč izobraževanju dobile priložnost, da prevzamejo civilizacijske vzorce skupne krščanske Evrope in jih posredujejo v procesu oblikovanja temeljev nacionalnih kulturnih tradicij. Težko si je predstavljati stanje slovanske civilizacije brez tako pomembnih domačih in tujih izobraževalnih središč, kot so na primer Bratislava, Budimpešta, Dunaj, Kijev, Krakov, Leipzig, Odesa, Padova, Praga in Rim.

Zgoraj omenjena tematika še vedno ostaja na obrobju slovanskih študij, kljub temu da se nanjo nenehno sklicujemo na predavanjih. Znanje je še vedno izredno razpršeno, čeprav predstavljamo tako profile izjemnih slavistov, velikane književnosti, zaslužnih kulturnih ali političnih delavk in delavcev, kot tudi znotrajevropske in medslovanske kulturne stike. Posodabljanje izvorne dokumentacije bi imelo izjemne koristi za predmet našega zanimanja.

Predlagane teme so:

1. zgodovina izobraževanja in šolskega sistema;

2. sodelovanje verskih krogov, cerkve, samostanov, redov pri organizaciji šolskega sistema (benediktincev, cistercijanov, frančiškanov, jezuitov, piaristov, bazilijancev); samostanske in župnijske šole, akademije, gimnazije, semenišča, misijoni;

3. šolski sistem v obdobju nacionalne podrejenost in umanjkanja državnosti;

4. javna zavest o izobraževanju, podpora izobraževanju posvetnih in verskih oblasti;

5. izobraževalne migracije, smeri in motivacije;

6. izobraževalna politika oblasti do podrejenih slovanskih narodov;

7. prve generacije slovanske inteligence;

8. intelektualno in didaktično oblikovanje učiteljskega kadra, izjemnih učencev, učiteljev ter predstojnikov;

9. vzgojno-socialni vpliv na okolje; širjenje znanja in razvoj šolskega sistema;

10. šolski sistem in prizadevanja za njegovo posodobitev in modernizacijo.

Vabimo vas, da članke v vseh slovanskih jezikih, v angleščini in drugih jezikih kongresa, urejene v skladu z navodili na strani: <https://pressto.amu.edu.pl/index.php/pss/about/submissions>, pošljete na e-poštni naslov: studiaslawistyczne@gmail.com ali jih oddaste na platformi: <https://pressto.amu.edu.pl/index.php/pss/about/submissions#onlineSubmissions>  do 28. februarja 2024.

Predlagana dolžina člankov je 35000 znakov s povzetkom (približno 700 znakov), s ključnimi besedami v angleščini, priloženi naj bodo kratek zapis o avtorju (največ 700 znakov), številka ORCID avtorja in avtorjev elektronski naslov.

Prosimo vas, da udeležbo v tem zborniku potrdite do 20. septembra 2023, naslov prispevka pa naj bo poslan do 15. novembra 2023.

Tematski urednici številke sta Marzanna Kuczyńska (Poljska) in Viviana Nosilia (Italija).